वर्तमान वर्गविभक्त समाज में संपन्न वर्ग पसीने की उपेक्षा करता है, क्योंकि वह पैसे से पसीना खरीद सकता है। लेकिन विजेन्द्र पसीने को गौरवान्वित करते हुए कहते हैं- जिसे तुम समझते हो पानी की बँूदें छलकती माथे पर/वो मेरे रोयों का सत है/एक वीर्य क्षण, सूर्य रज, चन्द्र रश्मि/पराजय की भोर झरन/मेरी रगों में बहता जीवन है/पहियों की तेज गाति के साथ/बाजार हो उठते है मालामाल/कम होता रहता है/मेरा रक्त/आँखों की रोशनी फीकी। (पृ. 93)